KINNITATUD
Haabersti linnaosa vanema 28.10.2024 
käskkirjaga nr 1-16/75-kk
LISA 1 	

Haabersti Linnaosa Valitsuse
linnamajanduse osakonna juhataja
ametijuhend		

1. Üldsätted
1.1 Linnamajanduse osakonna juhataja (edaspidi osakonna juhataja) on Haabersti Linnaosa Valitsuse (edaspidi linnaosa valitsus) linnamajanduse osakonna (edaspidi osakond) koosseisu kuuluv juhtivametnik, kelle nimetab ametisse ja vabastab ametist Haabersti linnaosa vanem (edaspidi linnaosa vanem).
1.2 Osakonna juhataja allub linnaosa vanema asetäitjale.
1.3 Osakonna juhatajat asendab linnaosa vanema käskkirjaga määratud osakonna teenistuja.
1.4 Osakonna juhataja asendab linnaosa vanema käskkirjaga määratud osakonna teenistujat.
1.5 Osakonna juhataja juhindub oma tegevuses riigi ja Tallinna õigusaktidest, linnaosa vanema korraldustest ja käskkirjadest ning käesolevast ametijuhendist.

2. Ametikoha eesmärk
Osakonna töö juhtimine ja korraldamine ning osakonna teenistujate poolt neile pandud töö- ja teenistuskohustuste täitmise tagamine.

3. Põhinõuded
3.1 Kõrgharidus.
3.2 Vähemalt kaheaastane juhtimiskogemus. 
3.2 Eesti keele oskus C1 tasemel ja vene keele oskus B1 tasemel ametialase sõnavara valdamisega.
3.3 Tööks vajalike riigi ja Tallinna õigusaktide tundmine, nende kasutamise oskus.
3.4 Arvuti kasutamise oskus, sealhulgas ametikohal vajalike teksti- ja tabeltöötlusprogrammide ning teiste vajalike arvutiprogrammide ja andmekogude kasutamise oskus.
3.5 Suhtlemis-ja väljendusoskus, oskus oma seisukohti ja arvamusi põhjendada; oskus efektiivselt kasutada aega.
3.6 Algatusvõime ja loovus, võime osaleda uute lahenduste väljatöötamisel ja neid rakendada.
3.7 Oskus määratleda prioriteete ja organiseerida tööd vastavalt tähtaegadele, oskus töötada meeskonnas, motiveerida ja arendada töötajaid, lahendada konflikte.

4. Osakonna juhataja teenistusülesanded ja kohustused on:
4.1 osakonna töö juhtimine ja korraldamine ning osakonna teenistujate poolt neile  pandud töö- ja teenistuskohustuste täitmise tagamine;
4.2 osakonna teenistujatele tööalaste juhiste ja korralduste andmine ning linnaosa vanema asetäitjalt saadud ülesannete vahendamine ning nende täitmise üle kontrolli teostamine;
4.3 osakonnasisese tööjaotuse määramine, osakonna teenistujate ametijuhendite perioodiline ülevaatamine ja korrigeerimine vastavalt tööülesannete muutumisele;
4.4 innaosas teostatavate kaevetööde kooskõlastamine ja kohustuslike taastamistööde kontroll  ja vastuvõtmine;
4.5 osakonna töövaldkonda kuuluvate riigihangete ja muude avalike konkursside ettevalmistamine ja läbiviimine ning lepingute ettevalmistamise ja sõlmimise korraldamine;
4.6 osakonna töövaldkonda kuuluvate teemadega seonduvate projektide („Hoovid korda“, „Fassaadid korda“, „Roheline õu“ jt) taotluste menetlemine ja hindamiskomisjonides osalemine;
4.7 eelarve koostamisel ettepanekute tegemine osakonna pädevusse antud tööde finantseerimiseks, eelarve täitmise tagamine;
4.8 osakonna pädevusse kuuluvates küsimustes Tallinna õigusaktide, linnaosa vanema korralduste ja käskkirjade eelnõude koostamise tagamine;
4.9 ettepanekute edastamine Tallinna Munitsipaalpolitsei Ametile osakonna töövaldkonnas tuvastatud  väärtegude menetlemise algatamiseks;
4.10 vajadusel osalemine linnavolikogu, linnavalitsuse, linnaosakogu ja linnaosa valitsuse juurde moodustatud komisjonide tegevuses;
4.11 osakonda laekunud ettepanekute, märgukirjade, selgitustaotluste ja teabenõuete lahendamine ja vastuste koostamine vastavalt linnaosa valitsuse asjaajamiskorrale; 
4.12 isikute vastuvõtt ning nõustamine osakonna töövaldkonda kuuluvates küsimustes;
4.13 linnaosa vanema asetäitja poolt antud muude ühekordsete teenistusülesannete täitmine.

5. Osakonna juhataja vastutab:
5.1 talle pandud teenistusülesannete ja kohustuste õiguspärase, korrektse ja õigeaegse täitmise eest;
5.2 talle teenistusülesannete täitmise tõttu teatavaks saanud teiste inimeste perekonna- ja eraelu puudutavate andmete ning muu avalikustamisele mittekuuluva informatsiooni hoidmise eest;
5.3 tema kasutusse antud töövahendite ja muu materiaalse vara heaperemeheliku kasutamise eest;
5.4 linnaosa valitsuse töökorralduse reeglitest kinnipidamise eest.

6. Osakonna juhatajal on õigus:
6.1 saada linnaosa vanema asetäitjalt, linnaosa valitsuse teistelt struktuuriüksustelt,  linnaosa valitsuse hallatavalt asutuselt ja linna ametiasutustelt ja hallatavatelt asutustelt informatsiooni, mis on vajalik temale pandud teenistusülesannete täitmiseks;
6.2 esindada linnaosa valitsust nõupidamistel, komisjonides ja töögruppides vastavalt oma pädevuse piiridele;
6.3 teha linnaosa vanema asetäitjale ettepanekuid osakonna töö efektiivsemaks muutmiseks;
6.4 saada teenistusülesannete täitmiseks vajalikku ametialast täiendkoolitust;
6.5 kasutada teenistusülesannete ja kohustuste täitmisel linnaosa valitsuse tehnilisi  töövahendeid.

7. Ametijuhendi muutmine
Ametijuhendit võib tööandja muuta ühepoolselt, kui ei muutu oluliselt teenistusülesannete sisu ja maht, nõutav erialane ettevalmistus ja teenistuja põhipalk.